Bir Tawil

miniatura|Mapa simplificado que amosa a reclamación de Exipto  (amarelo e verde), a do Sudán  (azul e verde) e Bir Tawil (branco)

**Bir Tawil** ou '''Bi'r Tawīl'* (, árabe exipcio بير طويل, *Bīr Ṭawīl* ou  * '', que significa "pozo alto]]") é unha superficie de 2060&nbsp;km² ao longo da fronteira entre Exipto e o Sudán, que está deshabitada e non é reclamada por ningún dos dous países. Cando se fala en asociación co veciño Triángulo de Hala'ib, ás veces denomínaselle **Triángulo Bir Tawil**, a pesar da forma de cuadrilátero da superficie, os dous "triángulos" bordean nun cuadripunto.

O seu estado de *terra nullius* resulta dunha discrepancia entre a fronteira política recta entre Exipto e o Sudán establecida en 1899, e a fronteira administrativa irregular establecida en 1902. Exipto afirma a fronteira política, e o Sudán afirma a fronteira administrativa, co resultado de que o triángulo  é reclamado por ambos e  por ningún. En 2014, a autora Alastair Bonnett describiu a Bir Tawil como o único lugar habitable da Terra, que non foi reclamado por ningún goberno recoñecido.

## Historia 
**Bir Tawil** é un exemplo dun territorio considerado *terra nullius*. Situado entre Exipto e o Sudán, é un territorio de 2.060&nbsp;km² resultado dunha discrepancia entre as fronteiras deseñadas entre 1899 e 1902. Unha fronteira colocou Bir Tawil baixo control do Sudán e o Triángulo de Hala'ib baixo control exipcio, mentres que a outra fronteira fíxoo ao revés. Os dous países reclaman a fronteira que lles outorgaba o Hala'ib, notabelmente máis grande e lindante co Mar Vermello, co efecto de que Bir Tawil é un territorio non reclamado por ningunha das dúas nacións. A zona, que carece de poboación autóctona, está baixo o control *de facto* de Exipto, aínda que non se amosa nos mapas oficiais deste país. Bir Tawil non ten unha poboación estabelecida, mais é utilizada polos pobos beduínos que percorren a zona.

### Reino do Sudán do Norte 
En xuño de 2014, o estadounidense Jeremiah Heaton reclamou que Bir Tawil se considerase como un novo Estado soberano, o Reino do Sudán do Norte. Realizou unha expedición co fin de facer dita reclamación de soberanía oficial acorde co dereito internacional. O 16 de xuño de 2014, Heaton chantou a bandeira nacional do reino nese territorio para reclamar a rexión como novo estado soberano, o Reino do Sudán do Norte. Estabeleceu unha monarquía con el como xefe de Estado e mesmo anunciou a creación de "embaixadas" polo mundo, aínda que ningún Goberno recoñeceu este estado.

## Xeografía 
Bir Tawil ten unha superficie de 2060&nbsp;km². A lonxitude das súas fronteiras norte e sur son 95&nbsp;km e 46&nbsp;km respectivamente; a lonxitude das súas fronteiras leste e oeste son 26&nbsp;km e 49&nbsp;km respectivamente.

No norte da zona atópase a montaña Jabal Tawil (}), situada en , cunha altura de 459 m. No leste está Jebel Hagar ez Zarqa, cunha altura de 662 m.

No sur está o Wadi Tawil (), tamén chamado "Khawr Abū Bard", situado en .

Hai tamén algúns arroios en Bir Tawil, que se orixinan no Lago Nasser.

## Notas
## Véxase tamén 
### Outros artigos 
* Terra nullius
### Ligazóns externas 
* Google Sightseeing - Bir Tawil Triangle
* International Boundary Study